Մեռյալների քնքշությամբ ներծծված ալս երկիրը մեր մեջ սոսկ երկու զգացում է առաջացնում՝ ցավ և վախ: Ձեր ժողովրդական պատմություններում մահը հենց սարսափի խորհրդանիշն է: Թող որ նրանք հեռու լինեն ձեզանից, կանաչ ու դեղին սատանաները իրենց բազմաթիվ կատակներով, վիշապները, որոնք մեջքերն են ուռեցնում, երբ նրանց շոյում են, և բոլոր բարեհոգի հրեշները այն շքախմբի, որն իր ետևից քարշ է տալիս ասիական մահը (և դրանից նրա հզորությունը չի երերում):